Glenn W. Most
Glenn Warren Most (rođen 12. juna 1952. u  Miamiju) američki je klasični filolog. Osnovne je studije završio na Harvardu 1972. godine. Upisao se na magistarske studije na Corpus Christi College na Oxfordu, da bi se prebacio na Odeljenje za komparativnu književnost Univerziteta u Yaleu, gde je i magistrirao 1978. godine. Dve godine kasnije na istom je univerzitetu odbranio doktorsku disertaciju na temu "Mamac laži: proučavanje retoričke strategije poetske istine u romantizmu" (The Bait of Falsehood: Studies in the Rhetorical Strategy of Poetic Truth in the Romantic Period). Istovremeno, od 1976. do 1978, studirao je klasične nauke na Univerzitetu u Tibingenu, gde je doktorirao s tezom pod naslovom "Pindarova istina: jedinstvo i prigoda u epinikijskoj odi" (Pindar's Truth: Unity and Occasionality in the Epinician Ode).

Od 1980. do  1985. predavao je klasične nauke na Princetonu, pri čemu je akademsku 1982/83. godinu proveo u Američkoj akademiji u Rimu. Godine 1985/86. predavao je na Univerzitetu u Sijeni, a zatim je, do 1987, bio gostujući profesor na Univerzitetu u Michiganu. Zatim je predavao na Univerzitetu u Inssburcku, da bi od 1991. do 2001. bio profesor grčkog jezika i književnosti na Univerzitetu u Heidelbergu. Od 2001. predaje grčki na Visokoj školi u Pizi.

U svom naučnom radu Most se bavi grčkim i rimskim autorima, od književnosti do filozofije, i od historije i metodologije klasičnih nauka do savremene teorije književnost i historije recepcije književnosti. Posebno se zanima za odnos savremenog sveta prema antičkom, uključujući i motive iz Novog zaveta, kao što je priča o Nevernom Tomi.

Odabrani radovi 
 The measures of praise. Structure and function in Pindar's Second Pythian and Seventh Nemean odes, Vandenhoeck und Ruprecht, Göttingen 1985 (Hypomnemata, H. 83) 
 Collecting fragments = Fragmente sammeln (Ed.), Vandenhoeck und Ruprecht, Göttingen 1997 (Aporemata, Bd. 1) 
 Editing texts = Texte edieren (Ed.), Vandenhoeck und Ruprecht, Göttingen 1998 (Aporemata, Bd. 2) 
 Commentaries = Kommentare (Ed.), Vandenhoeck und Ruprecht, Göttingen 1999 (Aporemata, Bd. 4) 
 Historicization = Historisierung (Ed.), Vandenhoeck und Ruprecht, Göttingen 2001 (Aporemata, Bd. 5) 
 Disciplining classics = Altertumswissenschaft als Beruf (Ed.), Vandenhoeck und Ruprecht, Göttingen 2001 (Aporemata, Bd. 6) 
 Ancient anger: Perspectives from Homer to Galen. Uredili Susanna Braund i Glenn W. Most. Cambridge: Cambridge University Press, 2003.
 Doubting Thomas. Cambridge, Mass., London: Harvard University Press, 2005.

Reference

Vanjske veze 
 Most na Visokoj školi u Pizi, uključujući i popis radova .
 Glenn W. Most - Odeljenje za komparativnu književnost, Univerzitet u Chicagu .

Klasični filolozi